মাইকেল এস্ত্রাদা
মাইকেল এস্তেভিন এস্ত্রাদা মার্তিনেস (স্পেনীয়: Michael Estrada, স্পেনীয় উচ্চারণ: [mˈa͡ɪkə͡l estɾˈaða]; জন্ম: ৭ এপ্রিল ১৯৯৬; মাইকেল এস্ত্রাদা নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব ক্রুস আসুল এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন। এস্ত্রাদা ২০১৭ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৩৬ ম্যাচে ৮টি গোল করেছেন।